初到漁滄溪
作者：陳宓
朝代：宋

paragraphs: 平生不到滄漁溪，邂逅相逢如有約。
遠觀已得環岫奇，俯瞰未識遊鱼樂。
倚欄初試一銖餌，便有纖鱗最先覺。
須臾蟻雜復蜂屯，短鬣輕鬐恣騰躍。
小魚拙謀謾狂肆，大魚側睨無能若。
餌浮未下衆所爭，百鳥終難勝一鶚。
昔日魯侯思往棠，高情反被軒裳縛。
安得如吾閑暇身，盡日相歡無適莫。
陰春寒生尚可愛，想見六月清風濯。
要須更待明月歸，霜雪喧豗應不惡。